‎- ความงาม ‎- ความรัก
‎- เอกภาพ ‎- ครอบครัว
‎- การยอมรับ ‎- รวมเป็นหนึ่งเดียวและอิสรภาพ
‎ธงนี้ทําให้เกิดความหวาดกลัว
‎- ความเกลียด ‎- ความโกรธ
‎- ฆ่าล้างเผ่าพันธุ์ ‎- ความป่าเถื่อน
‎โฆษณาชวนเชื่อ
‎ความรู้สึกภาคภูมิใจ
‎- ความฝันและการแสวงหาความสุข ‎- มันทําให้ผมรู้สึกปลอดภัย
‎- การแบ่งแยก ‎- การกดขี่
‎บางครั้งฉันก็รู้สึกสับสนและผิดหวัง
‎ธงสามารถข่มขวัญและแบ่งแยกเราได้
‎แต่ธงก็รวมเราเป็นหนึ่งได้
‎มันบอกได้ว่าเราเป็นใครและต้องการอะไร
‎ธงอาจมีความหมายไปคนละอย่าง ‎สําหรับคนแต่ละคน
‎และมันอาจจะเป็นหนึ่งในอุปกรณ์ที่ทรงพลังที่สุด
‎และบางครั้งก็อันตรายที่สุดในโลกนี้ได้เลย
‎ผ้าผืนเดียวจะทําให้เรา ‎ทั้งรวมเป็นหนึ่งและแตกแยกกันได้อย่างไร
‎และทําไมมันถึงมีพลังมากมายขนาดนั้น
‎ข้าขอปฏิญาณว่าจะจงรักภักดีต่อธงนี้
‎สัญลักษณ์ของความรักชาติ ‎แสดงให้โลกเห็นถึงอุดมคติของเขา
‎ธงสร้างความรู้สึกที่ดีในหัวใจทุกดวง
‎เราต่อสู้เพื่อธงนั้น
‎หากธงพูดได้ มันก็เขียนหนังสือได้
‎สําหรับผม ธงนั่นแสดงถึงความเกลียดชัง
‎การเปลี่ยนธงเป็นสัญญาณ ‎ถึงการเปลี่ยนแปลงทัศนคติ
‎ไม่อาจแบ่งแยก มีซึ่งเสรีภาพ ‎และความยุติธรรมสําหรับทุกคน
‎(ธง)
‎หนึ่งในความต้องการพื้นฐานที่สุด ‎ของมนุษย์คือการมีส่วนร่วม
‎นั่นคือเหตุผลที่เราก่อตั้งเผ่า ‎ตระกูล และศาสนา
‎และเมื่อกลุ่มของเราประสบความสําเร็จ ‎เราจะรู้สึกว่ามันคือความสําเร็จของเราเอง
‎เมื่อทีมเราชนะ เราจะโห่ร้องดีใจ
‎เมื่อทีมเราแพ้ เราจะเจ็บปวด ‎เหมือนเป็นผู้แพ้เสียเอง
‎ทั้งที่มันไม่ใช่ประสบการณ์ของเราเองด้วยซ้ํา
‎เรารวมตัวตนของเราเข้ากับสิ่งหนึ่งที่ใหญ่กว่า
‎และธงคือตัวแทนของสิ่งนั่น
‎ธงเป็นหนึ่งในเครื่องหมายแห่งอุดมการณ์ ‎ที่แข็งแกร่งที่สุด
‎ในองค์ความรู้ของมนุษย์
‎แต่ก่อนหน้านั้น ธงเป็นแค่เครื่องมือ
‎สังคมยุคแรกใช้ธงเพื่อส่งสัญญาณในระยะไกล
‎ว่าผู้ปกครองกําลังมา หรือมีผู้บุกรุก
‎เรือใช้ธงส่งข้อความสื่อสารกัน
‎และธงก็เป็นสิ่งสําคัญในสงคราม
‎คุณต้องรู้ว่าเพื่อนคุณอยู่ที่ไหน ‎และศัตรูของคุณอยู่ที่ไหน
‎และธงจะเป็นสัญญาณบอกสิ่งนี้
‎ธงยุคเริ่มแรกทําจากวัสดุมากมาย ‎ตั้งแต่ขนสัตว์จนถึงโลหะ
‎แต่เมื่อประมาณ 6,000 ปีก่อน
‎จีนได้คิดค้นผ้าไหมขึ้นมา
‎มันแพร่กระจายไปอย่างรวดเร็ว ‎ตามเครือข่ายเส้นทางการค้า
‎ที่เรียกว่าเส้นทางสายไหม
‎พวกเขานําผ้าไหม
‎ไปใช้ทําธงอันทรงเกียรติที่สุด
‎นั่นคือธงของกษัตริย์และธงของประมุขแคว้น
‎แต่แล้วอาณาจักรเหล่านี้ก็เริ่มล่มสลาย
‎ในศตวรรษที่ 19 มีการปฏิวัติเกิดขึ้นสองครั้ง
‎เพราะเทคโนโลยีทําให้คน
‎ตระหนักถึงสิ่งที่เกิดขึ้นทั่วประเทศ
‎และในขณะเดียวกันพวกเขาก็ยึดอํานาจ ‎จากกษัตริย์และผู้ปกครอง
‎สิ่งที่ปรากฏขึ้นตามมา ‎คือองค์กรทางการเมืองรูปแบบใหม่
‎ที่เรียกว่ารัฐชาติ
‎เมื่อไม่มีกษัตริย์ ประเทศเหล่านี้ ‎ก็ต้องการตัวตนใหม่เพื่อความเป็นเอกภาพ
‎เพื่อก่อความรู้สึกเป็นหนึ่งเดียวกันในฐานะรัฐชาติ
‎การสร้างตราสัญลักษณ์ก็ถือเป็นวิธีที่ดี
‎เราต้องการระบบความเชื่อร่วมกัน
‎และธงก็ช่วยเรื่องนั้นได้
‎อย่างที่เกอเธ่ นักเขียน ‎ระดับตํานานชาวเยอรมันกล่าวไว้ว่า
‎"ประเทศเริ่มต้นจากชื่อและธง
‎แล้วมันก็กลายเป็นสิ่งเหล่านั้น
‎เฉกเช่นมนุษย์บรรลุเจตนารมย์"
‎ผมเทิดทูนอุดมคติ
‎แห่งสังคมประชาธิปไตยและสังคมเสรี
‎มันเป็นอุดมคติที่ผมพร้อมจะสละชีพเพื่อมัน
‎ตอนที่เนลสัน แมนเดลากล่าวคําพูดนั้น
‎ธงแอฟริกาใต้มีธงสี่ผืนอยู่ในผืนเดียว
‎ธงยูเนี่ยนแจ็คและธงอาณานิคมดัตช์สองผืน
‎ทาบลงบนธงดัตช์เดิม
‎นี่เป็นตัวแทนของประเทศเจ้าอาณานิคม
‎มันคือเอกภาพซึ่งแลกมาด้วยชีวิตคนดํา
‎ผมถูกบังคับตามกฎหมายให้เข้าเรียนในโรงเรียน
‎ซึ่งสร้างมาเพื่อคนดําโดยเฉพาะ
‎ผมเข้าไปในเมืองที่มีคนขาวอยู่ไม่ได้
‎(ชาวยุโรปเท่านั้น)
‎ผมจําได้ว่าเคยได้รับธงนั้นมาตอนเด็กๆ
‎ตอนที่ผมได้มาเข้าใจทีหลัง ‎ว่าผมถูกบังคับให้โบกธง
‎อันเป็นสัญลักษณ์ของการกดขี่ตัวเอง
‎มันเป็นอะไรที่แสนจะ...
‎น่าสะอิดสะเอียน
‎คุณเริ่มตระหนักว่า
‎ที่นี่จําเป็นต้องมีการเปลี่ยนแปลง
‎พรรคสมัชชาแห่งชาติแอฟริกาหรือเอเอ็นซี ‎กําลังต่อสู้เพื่อการเปลี่ยนแปลงนั้น
‎แต่ในการประท้วงครั้งหนึ่งในปี 1960
‎ตํารวจเปิดฉากยิง
‎ฆ่าผู้ประท้วงที่ไร้อาวุธไป 69 คน
‎ซึ่งภายหลังรู้จักกันในชื่อการสังหารหมู่ที่ชาร์ปวิลล์
‎ผลลัพธ์หลังจากนั้น รัฐบาลก็สั่งยุบเอเอ็นซี
‎ไม่กี่ปีต่อมา พวกเขาตัดสินให้ ‎หนึ่งในผู้นําพรรคซึ่งก็คือเนลสัน แมนเดลา
‎ต้องโทษจําคุกตลอดชีวิต
‎พวกเขายังสั่งห้ามใช้ธงของเอเอ็นซีด้วย
‎เรื่องราวเบื้องหลังการออกแบบธงนี้ ‎มีที่มาที่ไปจากหลายแห่งในโลก
‎เริ่มจากในเอธิโอเปีย ประเทศเดียวในแอฟริกา ‎ที่ไม่เคยตกเป็นอาณานิคม
‎และเป็นประเทศแรกที่มีธงประจําชาติ
‎หลายปีผ่านไป ธงของพวกเขาเปลี่ยนแปลง
‎เมื่ออํานาจเปลี่ยนมือ ‎จากกษัตริย์องค์หนึ่งไปสู่อีกองค์
‎เปลี่ยนไปสู่การปกครองแบบคอมมิวนิสต์
‎ไปสู่สาธารณรัฐ
‎แต่นอกประเทศเอธิโอเปีย ‎ธงนี้เป็นตัวแทนของการปลดแอกแอฟริกา
‎ในฐานะประเทศในแอฟริกาที่ไม่เป็นเมืองขึ้นใคร
‎และสร้างธงของตัวเองขึ้นมา
‎หลายประเทศมองเอธิโอเปียเป็นแบบอย่าง
‎และเอธิโอเปีย ‎ก็เป็นแรงบันดาลใจให้ธงอื่นอีกด้วย
‎ในยุค 1920 ที่อีกฟากหนึ่งของโลก
‎นี่คือเพลงยอดนิยม
‎ทุกชนชาติมีธงชาติเว้นแต่คนดํา
‎ตอนที่มาร์คัส การ์วีย์ ‎นักเคลื่อนไหวชาวจาเมกาได้ยินเพลงนี้
‎เขาก็โกรธแค้นกับเนื้อเพลงเหยียดผิว
‎และตัดสินใจสร้างธงขึ้นมา
‎เขาได้แรงบันดาลใจจากธงเอธิโอเปีย
‎เปลี่ยนสีเหลืองเป็นสีดํา ‎เพื่อเป็นตัวแทนของคนแอฟริกัน
‎ผู้ที่ถูกซื้อขายไปเป็นทาสอยู่ทั่วโลก
‎เขาเรียกมันว่าธงแพนแอฟริกัน
‎เขาบอกว่า "ไหนบอกซิว่า ‎ชนชาติหรือประเทศไหนนะที่ไม่มีธง"
‎"แล้วฉันจะบอกให้ว่าชนชาติไหนที่ไร้เกียรติ"
‎ไม่กี่ปีต่อมา ธงของการ์วีย์ ‎ก็เป็นแรงบันดาลใจให้เอเอ็นซี
‎เมื่อพวกเขาตัดสินใจออกแบบธงเอง
‎ในปี 1990
‎แมนเดลาถูกปล่อยตัวหลังจากติดคุกนาน 27 ปี
‎เริ่มมีการเจรจายุติการแบ่งแยกสีผิว
‎และประเทศก็จัดการเลือกตั้งเสรี ‎และเป็นธรรมเป็นครั้งแรก
‎ในวันเลือกตั้ง
‎ผมมีสิทธิ์ไปลงคะแนน
‎เป็นครั้งแรกในชีวิต
‎มันเป็นประสบการณ์
‎ที่ทั้งน่าตื้นตันและแทบจะเหมือนต้องมนตร์เลยครับ
‎ในวันที่เราได้รับอนุญาตให้ลงคะแนน
‎ธงนี้ก็โบกสะบัด
‎ธงใหม่ของแอฟริกาใต้คือการรวมกันของธงเก่า
‎และธงเอเอ็นซี
‎มันเป็นสัญลักษณ์ของเอกภาพ
‎มันเปิดโอกาสให้ผม
‎รู้สึกเป็นหนึ่งเดียวกับประเทศของตนเอง
‎ธงมีพลังพิเศษในการรวมเป็นหนึ่ง ‎และปลุกเร้าความภักดี
‎และสําหรับรัฐบาลแล้ว ‎นั่นจึงเป็นเครื่องมือที่ทรงพลัง
‎มีเหตุผลที่บางประเทศ ‎สั่งให้ชักธงชาติในโรงเรียน
‎และในกว่า 60 ประเทศ ถ้าคุณลบหลู่ธงชาติ
‎คุณอาจโดนปรับหรือแม้แต่ติดคุกได้
‎หลายประเทศยังมีกฎเรื่องธง
‎ที่บอกวิธีจัดการดูแลธงอย่างละเอียด
‎ปฏิบัติกับธงอย่างเคารพนับถือ ‎ในระดับที่ปกติจะมีไว้เพื่อพิธีกรรมทางศาสนา
‎มันคือการโฆษณาชวนเชื่ออย่างหนึ่ง
‎ด้วยการประชาสัมพันธ์ภาพลักษณ์ของบางอย่าง
‎และไม่มีใครเข้าใจเรื่องนั้นดีไปกว่า ‎อดอล์ฟ ฮิตเลอร์
‎และท่านผู้นําของเยอรมนี
‎หลังสงครามโลกครั้งที่หนึ่ง ‎และหลังจากที่ชาวเยอรมันตาสว่าง
‎อดอล์ฟ ฮิตเลอร์ก็ตระหนักว่า
‎พวกเขาใช้สัญลักษณ์สักอย่าง
‎รวบรวมกลุ่มคนเป็นปึกแผ่นได้
‎สัญลักษณ์ที่จะทําให้พวกเขา ‎เห็นภาพอนาคตที่ดีกว่าเดิม
‎ก่อนจะขึ้นสู่อํานาจ ‎ฮิตเลอร์ทํางานในแผนกการศึกษา
‎และการโฆษณาชวนเชื่อของกองทัพ
‎ซึ่งทําให้เขาได้เรียนรู้ ‎ศิลปะแห่งการโน้มน้าวมวลชน
‎ในหนังสืออัตชีวประวัติของเขา ไมน์คัมพฟ์
‎ฮิตเลอร์ได้เขียนไว้ว่า "ตราสัญลักษณ์ที่โดดเด่น
‎อาจเป็นสิ่งแรกที่ปลุกเร้า ‎ให้เกิดการเคลื่อนไหวได้"
‎ธงนาซีมีพลังในการจุดประกายความหวาดกลัว
‎แต่มันก็ยังมีพลังที่จะสร้างความปิติ
‎ฮิตเลอร์ถึงกับสร้างคู่มือแนะนําตราสัญลักษณ์
‎ที่มีมากกว่า 500 หน้า
‎และหนึ่งในคําสั่งแรกๆ ที่ของเขาในฐานะนายกฯ
‎คือการสั่งยกเลิกธงแบบเก่า ‎และสถาปนาธงนาซีแทน
‎จากนั้นเขาก็สั่งห้ามชาวยิวไม่ให้ประดับธงนี้
‎ในขณะที่ธงสร้างความเป็น "เรา"
‎มันก็สร้างความเป็น "คนอื่น" ด้วย
‎และธงก็มีบทบาทเช่นนั้นมาตลอดประวัติศาสตร์
‎ดังคํากล่าวที่ว่า รัฐก่อสงคราม
‎และสงครามก่อรัฐ
‎ทั่วโลกใช้ธงรณรงค์ให้พลเมืองเกณฑ์ทหาร
‎และธงก็กลายเป็นสัญลักษณ์ ‎ประกาศเกียรติคุณการเสียสละของทหาร
‎และธงอเมริกาก็เป็นเช่นนั้นอย่างแน่นอน
‎ลัทธิธงอเมริกาเกิดขึ้นในศตวรรษที่ 19
‎เพื่อสนับสนุนวัฒนธรรมความรักชาติ
‎สหรัฐอเมริกาเป็นประเทศแรก
‎ที่มีการกล่าวคําสาบานต่อหน้าธง
‎มีวันธงชาติ มีสัปดาห์ธงชาติ
‎แต่สงครามเวียดนามกลายเป็นจุดเปลี่ยน
‎เมื่อกระแสต่อต้านสงครามรุนแรงขึ้น ‎ธงก็กลายเป็นเรื่องการเมือง
‎เป็นตัวแทนของทัศนะสองฟากของอเมริกา
‎และแต่ละฝ่ายก็ใช้ธงในคนละความหมาย
‎นักกิจกรรมต่อต้านสงคราม ‎แอ๊บบี้ ฮอฟฟ์แมนใส่เสื้อลายธงชาติ
‎และถูกจับกุมในข้อหาหมิ่นประมาท
‎ตามกฎหมายใหม่ที่คุ้มครองธงชาติ
‎ขณะที่ประธานาธิบดีนิกสัน ‎ผู้ยืดเยื้อสงครามเวียดนามออกไป
‎ก็เริ่มประดับธงชาติบ้าง
‎ในรูปแบบเข็มกลัด
‎และแม้ว่ากฎหมายนั้นจะถูกยกเลิกไปแล้ว ‎แต่ความแบ่งแยกยังคงอยู่
‎เมื่ออเมริกาพบกับการคุกคามครั้งใหม่
‎ฟิเดล กัสโตรกําลังนําการปฏิวัติ ‎เข้ามาทางสวนหลังบ้านของเรา
‎เราต้องการความรักชาติอย่างมีอารยะ
‎มาเริ่มกันที่พื้นฐานกันเถอะ
‎สนใจประวัติศาสตร์อเมริกาให้มากขึ้น
‎และให้ความสําคัญมากขึ้นกับหน้าที่ของพลเมือง
‎จู่ๆ พอเรแกนบอกว่าทุกคนต้องรักชาติ
‎และสนับสนุนอเมริกา ‎กระตือรือร้นกับสงครามที่กําลังจะเกิด
‎เราก็มีสองทางคือเห็นด้วยหรือไม่เห็นด้วย ‎ซึ่งผมไม่เห็นด้วย
‎ผมโตมาในฐานะเด็กผิวดํา ‎ชนชั้นกลางทางใต้ของชิคาโก
‎ชิคาโกเป็นเมืองที่แบ่งแยกเชื้อชาติสุดขีด
‎ตั้งแต่ตอนคุณยังเด็ก เมื่อประเทศบอกว่า ‎คุณไม่เป็นพวกเดียวกัน
‎บิดาผู้ก่อตั้งสหรัฐอเมริกาไม่เคยนับว่า ‎คุณคือพลเมืองของประเทศนี้
‎คุณก็จะรู้สึกว่าคุณไม่ใช่ส่วนหนึ่งของประเทศ ‎และผมก็คิดแบบนั้น
‎ในปี 1988 ผมจัดแสดงงานศิลปะจัดวาง
‎ในหัวข้อ ‎วิธีใดคือวิธีที่เหมาะสมในการประดับธงชาติ
‎มีธงขนาดหนึ่งคูณหนึ่งจุดห้าเมตรวางอยู่บนพื้น
‎และเหนือธงก็มีสมุดบันทึก ‎ที่ผู้เยี่ยมชมสามารถเขียนความคิดเห็นไว้ได้
‎คุณจะยืนข้างๆ หรือยืนบนธงก็ได้
‎"คุณทําให้ทุกคนในอเมริกา ‎เสื่อมเสียด้วยการวางธงลงบนพื้น"
‎"นี่คือความคลั่งชาติโดยสมบูรณ์แบบ"
‎"แกควรถูกประหารข้อหากบฏ" ‎และก็มีอีกสองสามข้อความ
‎"ฉันเป็นคนเยอรมัน ถ้าคนเยอรมัน ‎ชื่นชมธงชาติเราเหมือนพวกคุณ
‎เราจะถูกตีตราว่าเป็นนาซีอีกครั้ง"
‎"ฉันว่าคุณมีปัญหากับธงนี้มากเกินไป"
‎คนหลายพันมาประท้วงหน้านิทรรศการของสก็อตต์
‎และทางวุฒิสภาก็ตอบรับ
‎มีการลงคะแนนเพื่อสั่งห้ามวางธงบนพื้น
‎และในปีนั้นเอง ‎สภาก็ผ่านพระราชบัญญัติใหม่คุ้มครองธง
‎ทําให้การดูหมิ่นธงชาติ ‎กลับมาเป็นอาชญากรรมในอเมริกาอีกครั้ง
‎สิทธิเสรีภาพพื้นฐานในการแสดงออก ‎ของประชาชนไม่จําเป็นต้องครอบคลุม
‎การลบหลู่ธงชาติอเมริกา
‎นั่นคือสัญลักษณ์ความเป็นเอกภาพของชาติ
‎เราต้องการความเป็นเอกภาพในประเทศนี้
‎สัญลักษณ์เป็นสิ่งสําคัญ
‎คนอเมริกันที่อยากเผาธงชาติ
‎ควรจะย้ายไปอิหร่าน จีน หรือคิวบา
‎ที่ซึ่งการเผาธงอเมริกาไม่ใช่แค่ถูกกฎหมาย ‎แต่ยังได้รับการสนับสนุนด้วย
‎เรารู้สึกเหมือนว่านี่คือ ‎อาณาจักรที่กําลังจะล่มสลาย
‎สิ้นหวังถึงขนาดที่ต้อง ‎เกาะเกี่ยวสัญลักษณ์ของชาติไว้
‎ถึงขนาดคิดกดขี่เสรีภาพในการพูดและเห็นต่าง
‎วันจันทร์หลังร่างกฎหมายนั้นมีผลบังคับใช้
‎เดรดกับเพื่อนอีกสามคน ‎ไปที่บันไดหน้าอาคารรัฐสภา
‎และเอาธงออกมาจุดไฟเผา
‎เราถูกจับทันที และจากนั้นก็ไปขึ้นศาลสูงสุด
‎มีโอกาสที่จะก่อเหตุจลาจล
‎เมื่อมีคนทําอะไรแบบนี้กับธง ผู้คนจะโกรธ
‎ผู้พิพากษาสกาเลียครับ เมื่อผู้คนถูกบังคับ ‎ให้เคารพสัญลักษณ์ทางการเมือง
‎ความเคารพต่อธงชาติของพวกเขา ‎ก็ไม่มีความหมายเลย
‎นั่นเป็นการตัดสินใจครั้งสําคัญ
‎วันนี้ศาลสูงสุดของสหรัฐฯ ‎ตัดสินว่าการเผาธงชาติ...
‎เป็นสิทธิที่ได้รับการคุ้มครองตามรัฐธรรมนูญ
‎สิทธิเสรีภาพในการแสดงออกตามรัฐธรรมนูญ ‎ด้วยเสียงตัดสินห้าต่อสี่
‎การเผาธงชาติมันได้ผล
‎ส่วนหนึ่งก็เพราะไม่ว่าคนจะพูดภาษาอะไร
‎ไม่ว่าพวกเขาจะอยู่ที่เกาหลีใต้หรือจีน
‎พวกเขาเข้าใจได้ว่า ‎นี่คือความขัดแย้งทางการเมือง
‎ตั้งแต่กฎหมายฉบับนั้นถูกยกเลิกไป
‎ธงชาติอเมริกากลับยิ่งพบเห็นได้ทั่วไปมากขึ้น
‎ในการสํารวจหนึ่งพบว่า ‎ชาวอเมริกันหกในสิบคนบอกว่า
‎พวกเขาประดับธงชาติ ไม่ที่บ้านก็ที่ทํางาน
‎หรือไม่ก็ที่รถ
‎วัฒนธรรมความรักชาติ
‎อาจเป็นเกราะป้องกัน
‎ศัตรูที่แท้จริงหรือที่คิดว่าเป็นศัตรู
‎หลังเหตุการณ์ 9/11 มีสามสิ่งเกิดขึ้นตามมา
‎ผู้คนไปโบสถ์
‎ไปบริจาคเลือด และซื้อธงชาติ
‎มีรายงานว่าวอลมาร์ตขายธงชาติ ‎ไป 116,000 ผืนในวันที่ 11 กันยายน
‎และอีก 250,000 ผืนในวันต่อมา
‎ซึ่งมากกว่าปริมาณที่ขายได้ ‎ในเวลาเดียวกันของปีก่อนถึง 20 เท่า
‎และจอร์จ ดับเบิลยู บุช ‎และผู้สนับสนุนเขาติดเข็มกลัดธงชาติ
‎ในขณะที่เราโบกธงชาติกันมากขึ้น ‎หลังเหตุการณ์ 9/11
‎ประเทศก็อาจจะกระทําการ...
‎ซึ่งขัดกับคุณค่าที่เรารับรู้กัน
‎ซึ่งมีธงชาติเป็นสัญลักษณ์
‎อาชญากรรมความเกลียดชัง ‎ต่อชาวมุสลิมพุ่งทะยานในปี 2001
‎เพิ่มขึ้นถึง 16 เท่าของปีก่อนหน้า
‎และปกนิตยสารนิวยอร์กเกอร์ ‎เดือนพฤศจิกายนของปีนั้น
‎เป็นภาพที่ชนกลุ่มน้อยประดับธงจํานวนมาก ‎เหมือนเป็นเกราะป้องกันตัว
‎ในประเทศที่คอยตั้งคําถาม ‎ถึงความรักชาติของพวกเขา
‎หกปีต่อมา วุฒิสมาชิกหนุ่มจากอิลลินอยส์
‎ประกาศว่าเขาจะลงสมัครเป็นประธานาธิบดี
‎วันนี้ผมขอประกาศให้ทราบว่า
‎ผมจะลงสมัครเป็นประธานาธิบดี...
‎และเขาเลือกที่จะไม่ติดเข็มกลัดธงชาติ
‎ผมตัดสินใจ
‎ว่าจะไม่ติดเข็มนั่นบนหน้าอกครับ
‎แต่ผมจะพยายามบอกคนอเมริกัน
‎ในสิ่งที่ผมเชื่อว่าจะทําให้ประเทศนี้ยิ่งใหญ่
‎หวังว่านั่นจะเป็นเครื่องยืนยัน ‎ความรักชาติของผมได้
‎กระแสตอบรับคําพูดเขาไม่ดีนัก
‎ณ ตอนนี้ได้เกิดประเด็นถกเถียงซึ่งเกี่ยวกับ
‎วุฒิสมาชิกพรรคเดโมแครต บารัค โอบามา
‎ทุกคนติดมันทั้งนั้น ตั้งแต่นายกเทศมนตรี ‎สมาชิกสภา ไปจนถึงประธานาธิบดี
‎มันเลยน่าสงสัย ‎ที่จู่ๆ ผู้ชายคนนี้ก็ไม่อยากจะติดมันขึ้นมา
‎ฉันไม่เข้าใจตรรกะเสรีนิยมเลย ‎พวกเขาแค่เกลียดธงชาติแหละ
‎หลังจากได้รับเสียงวิพากษ์วิจารณ์ ‎โอบามาก็เริ่มติดเข็มกลัดธงชาติ
‎จากนั้นอเมริกาก็เลือกประธานาธิบดี ‎ที่เต็มใจจะกอดธงชาติเข้ามา
‎เรารักธงชาติอเมริกาของเราใช่ไหม
‎เราเชื่อว่าเด็กควรได้รับการสอน
‎ให้เคารพธงชาติอเมริกาที่ยิ่งใหญ่ของเราเสมอ
‎ถ้าคุณเผาธงชาติอเมริกา
‎คุณจะต้องติดคุกหนึ่งปี
‎หนึ่งปี
‎ทรัมป์ปลุกระดมคนนับล้าน ‎ให้คิดว่าอเมริกากําลังถูกโจมตี
‎จากภายนอก...
‎สร้างกําแพง!
‎และภายใน
‎ประเทศของเราตกอยู่ในกํามือของ
‎พวกอนาธิปไตยมืออาชีพ
‎นักวางเพลิง หัวขโมย ‎อาชญากร ผู้ก่อจลาจล แอนติฟา
‎สู้เพื่อทรัมป์!
‎ซึ่งเป็นแรงกระตุ้นให้บางคนเริ่มโบกธงอื่นๆ
‎ในเดือนมกราคมปี 2021
‎ผู้ก่อจลาจลบุกเข้ารัฐสภาสหรัฐฯ
‎และโบกธงไปทั่วทุกที่
‎มีธงทรัมป์และธงทหารฝ่ายขวามากมาย
‎ธงเคกิสถาน
‎ประเทศสมมติของกลุ่มขวาทางเลือก ‎ที่ออกแบบตามธงสงครามของนาซี
‎และธงสีเหลืองที่เป็นสัญลักษณ์การประท้วง ‎จากการปฏิวัติอเมริกา
‎และธงของสมาพันธรัฐอเมริกา ‎ซึ่งเป็นตัวแทนของรัฐค้าทาสทางใต้
‎ที่พยายามแยกตัวในยุคสงครามกลางเมือง
‎แต่ที่จริงนี่ไม่ใช่ธงของสมาพันธรัฐอเมริกา
‎นี่ต่างหาก
‎นี่เป็นแค่ธงรบของกองทัพเวอร์จิเนียเหนือ
‎แต่มันกลายเป็นสัญลักษณ์ที่โดดเด่น
‎ในการเคลื่อนไหวเรียกร้องสิทธิพลเมือง ‎ของกลุ่มแบ่งแยกสีผิว เคเคเค
‎และแม้แต่บางรัฐที่อ้างว่า ‎ธงนี้เป็นตัวแทนมรดกตกทอดของทางใต้
‎แต่เมื่อกลุ่มเชิดชูคนขาวนําธงนี้มาใช้ต่อ
‎ก็ทําให้องค์กรต่างๆ ตอบโต้ด้วยการ ‎เลิกใช้ในทันทีและหลายรัฐสั่งให้ปลดธงนี้ลง
‎ต่อมากลุ่มผู้ก่อจลาจลโบกธงอื่นที่ใหม่กว่านั้น
‎สัญลักษณ์ของเส้นบางสีน้ําเงินหนึ่งเส้น
‎มีประวัติย้อนกลับไป ‎ยุคสงครามไครเมียในศตวรรษที่ 19
‎เกิดจากแนวสีแดงของทหารอังกฤษ
‎ที่ออกไปรบกับศัตรู
‎พอถึงยุค 1920 กองกําลังตํารวจในอเมริกา
‎ก็ปรับเอาคํานั้นมาประยุกต์ ‎กับสีเครื่องแบบของตัวเอง
‎และทําให้มันกลายเป็นสัญลักษณ์ในที่สุด
‎เส้นสีน้ําเงินที่แบ่งครึ่งสีดํา
‎ความหมายคือตํารวจควรจะปกป้องประชาชน
‎ถ้าคุณสั่งตํารวจออกจากแนวหน้า ‎สังคมจะมีแต่ความโกลาหล
‎แต่นอกกรมตํารวจแล้ว ‎ตราสัญลักษณ์นี้ไม่เป็นที่รู้จักมากนัก
‎(เราหายใจไม่ออก)
‎- เราต้องการอะไร ‎- ความยุติธรรม!
‎ในปี 2013 เริ่มมีกระแสแบล็กไลฟ์แมตเทอร์
‎เรามีเหตุการณ์ที่เกิดขึ้นกับ ‎เทรย์วอน มาร์ติน ไมเคิล บราวน์
‎เอริค การ์เนอร์ มีมาเรื่อยๆ
‎เรามารําลึกถึงพวกเขากัน
‎ผมคิดว่าเจ้าหน้าที่ต่างเบื่อและเหนื่อยล้า
‎ที่ต้องขึ้นหน้าหนึ่งหนังสือพิมพ์ทุกวัน
‎โดนจั่วหัวว่าพวกเขาเป็นคนที่ร้ายกาจที่สุด
‎และในปี 2014 เจ้าหน้าที่ราฟาเอล รามอส ‎และเหวินเจียน หลิวถูกฆาตกรรม
‎นั่นคือแรงจูงใจว่าทําไมเราถึงก่อตั้ง
‎บลูไลฟ์แมตเทอร์แห่งนิวยอร์กซิตีขึ้นมา
‎และสัญลักษณ์ใหม่ก็ปรากฏขึ้น
‎เส้นบางสีน้ําเงินรวมกับธงชาติอเมริกา
‎สําหรับผม ธงอเมริกาที่มีเส้นสีน้ําเงิน
‎ทําให้คุณระลึกว่า ‎ทําไมคุณถึงใส่เครื่องแบบนั้นอยู่ทุกวัน
‎แต่บางคนก็ยอมรับธงนั้นด้วยเหตุผลที่ต่างกัน
‎ในปี 2017
‎กลุ่มหัวรุนแรงขวาจัดวางแผนเดินขบวน
‎และพวกเขาก็ตั้งห้องแช็ตเพื่อถกกันว่า ‎ควรจะเลือกใช้ธงไหนดี
‎มีคนหนึ่งเสนอธงเส้นบางสีน้ําเงิน
‎และคนอื่นก็เห็นด้วย
‎เขาเขียนว่า ‎"ไม่มีใครอ้างได้ว่าพวกเขาไม่รักชาติ"
‎"แถมฉันยังเอามันไปประดับบ้าน ‎หรือติดกันชนรถได้
‎โดยไม่โดนสอบข้อหาแสดงความเกลียดชัง"
‎ในเดือนสิงหาคมปีเดียวกัน ‎ตอนที่พวกเขานําธงไปเดินขบวนที่ชาร์ลอตส์วิลล์
‎ภาพนั้นสร้างความตกตะลึงให้คนทั้งประเทศ
‎การได้เห็นพวกเชิดชูคนขาวใช้ธงเส้นสีน้ําเงินนั่น
‎มันทั้งผิดวัตถุประสงค์และลบหลู่มาก
‎มันควรเป็นสิ่งที่ทําให้คุณนึกถึงคนที่ถูกฆ่า
‎ไม่ใช่สิ่งที่ออกมาทําให้คนอื่น ‎ตกอยู่ในอันตรายหรือเสียหาย
‎มันเป็นการเหยียดขั้นสุด
‎(เพลแฮม นิวยอร์ก)
‎แต่ทุกคนไม่ได้เห็นแบบนั้น
‎ผมเป็นเด็กผิวสีคนเดียวในโรงเรียน
‎การที่ธงนั่นประดับที่โรงเรียน ‎มันแสดงถึง... อย่างน้อยสําหรับผม
‎ว่าผู้คนไม่สนใจชีวิตมากมายที่ ‎สูญเสียไปด้วยน้ํามือของตํารวจ
‎มันทําให้ผมรู้สึกกลัว
‎ทําให้ผมรู้สึกอึดอัด
‎ผมไม่อยากไปโรงเรียน
‎โรงเรียนทั่วประเทศสั่งห้าม ‎ประดับธงเส้นบางสีน้ําเงิน
‎รวมถึงโรงเรียนของแม็กซ์เวลล์ ‎ในตอนเหนือของนิวยอร์กด้วย
‎นักเรียนมองว่าสัญลักษณ์นี้ "หน้าตาน่ากลัว"
‎เจ้าหน้าที่เชื่อว่า ‎ธงเส้นบางสีน้ําเงินมีนัยยะทางการเมือง
‎สิ่งที่เกิดขึ้นหลังจากนั้นคือชุมชน
‎ก็เริ่มประดับธงบลูไลฟ์แมตเทอร์กันในชั่วข้ามคืน
‎พวกเขาประดับตามสนามหญ้า ‎ตามหน้าต่างร้านค้า
‎มันน่าตกใจมาก
‎มันอยู่ข้างๆ ร้านเลยครับ
‎ผมแค่คิดว่าจะไม่ไปร้านนั้นอีกแล้ว...
‎ขอโทษฮะ
‎มันน่าสะเทือนใจมากนะคะ
‎จริงๆ เลยค่ะ
‎เราเห็นใจเจ้าหน้าที่ที่เสียชีวิต ‎เราเป็นกําลังใจให้ตํารวจ
‎แต่ฉันได้ยินแบบนี้มาตลอดชีวิต
‎"ธงสมาพันธรัฐอเมริกาไม่ได้มีหมายถึงอย่างนั้น"
‎"โรงเรียนแยกเชื้อชาติก็โอเคนี่"
‎การเหยียดผิวไม่ได้หายไป
‎มันแค่ปรับตัวเข้ากับยุคปัจจุบัน
‎สิ่งของอย่างธงชาตินี่
‎ผู้คนไม่ได้มองว่ามันมีหลายความหมาย
‎พวกเขาบอกว่า ‎"มันหมายความตามอย่างที่ฉันคิด"
‎เราควรมองว่าธงนั้น
‎กระตุ้นปฏิกิริยาในตัวผู้คนยังไง
‎ธงเป็นปรอทชี้วัดอารมณ์
‎ว่าสังคมเราอยู่ในระดับไหน
‎เมื่อพื้นฐานประชาธิปไตย
‎ของประเทศเราถูกคุกคาม
‎ผู้คนจะไปยืนหลบหลังสัญลักษณ์ของตน
‎สิ่งที่น่าแปลกใจคือการได้รู้ว่า
‎แต่ละคนเลือกจะไปยืนหลังสัญลักษณ์ใด
‎หลายคนในแอฟริกาใต้อาจจะพูดแบบเดียวกัน
‎มีการเดินขบวน
‎โดยกลุ่มเคลื่อนไหวฝ่ายขวาที่ส่วนใหญ่เป็นคนขาว
‎ซึ่งมีการใช้ธงเก่า
‎เรื่องนี้ทําให้เกิดการโต้เถียงไปทั่วประเทศ
‎และเป็นคดีประวัติศาสตร์ในปี 2019
‎มูลนิธิเนลสัน แมนเดลา
‎ได้ยื่นคําร้องขอให้ศาลสั่งห้ามใช้ธงนี้
‎บอกว่ามันแสดงถึงความเกลียดชัง ‎และการเหยียดผิว
‎มันเกินไปครับที่บอกว่าการใช้ธงเก่า
‎เท่ากับแสดงความเกลียดชัง
‎แต่สุดท้ายแล้ว
‎คําตัดสินของผู้พิพากษาโมจาเปโลก็ชัดเจน
‎การจัดแสดงธงเก่า
‎ถือเป็นคําพูดแสดงความเกลียดชัง
‎ตามมาตราที่สิบ วรรคหนึ่ง
‎ของกฎหมายความเสมอภาค
‎ลูกหลานของเราสามารถเห็นมันในพิพิธภัณฑ์
‎เรียนเรื่องนี้ได้ พิจารณามันได้
‎แต่ต้องไม่นํามันมาโบกใส่หน้า
‎คนที่เจ็บปวดเพราะธงนี้
‎ธงไม่ใช่ผืนผ้าที่ไร้เสียง
‎มันสะท้อนคุณค่าของเรา
‎มันสะท้อนความมุ่งมั่นของเรา
‎ย้อนกลับไปในปี 1995
‎แอฟริกาใต้เป็นเจ้าภาพจัดการแข่งขันรักบี้โลก
‎มันเป็นการแข่งขันกีฬารายการใหญ่ครั้งแรก
‎ที่จัดขึ้นในประเทศตั้งแต่เลิกการแบ่งแยกสีผิว
‎และเป็นการหักมุมที่ชวนตะลึง
‎เมื่อแอฟริกาใต้ชนะ
‎แม้แต่นักพากย์ต่างบอกเป็นเสียงเดียว ‎ว่ามันเป็นมากกว่าเกมกีฬา
‎เป็นช่วงเวลาที่วิเศษสําหรับคนทั้งแอฟริกาใต้
‎เนลสัน แมนเดลากําลังโห่ร้องดีใจไปด้วย
‎คลื่นธงโบกสะบัด
‎ขณะที่เดินเข้าไปในสนามและโอบกอด
‎ทีมนักกีฬาที่ส่วนใหญ่เป็นคนขาว ‎เนลสัน แมนเดลากล่าวว่า
‎ภายใต้ธงผืนนี้
‎เราทุกคนได้รู้สึกเป็นหนึ่งเดียวกัน
‎และเป็นคนร่วมชาติเดียวกัน
‎ดั่งที่ธงเรียกร้องให้เราเป็น
‎ธงเป็นเหมือนจอฉายที่ว่างเปล่า
‎ที่ทุกคนสามารถ
‎ฉายภาพอุดมการณ์ ความหวัง ‎และความกลัวของตัวเองได้
‎ใครเป็นเจ้าของความรักชาติล่ะ
‎ใครพูดแทนประเทศชาติได้บ้าง
‎ใครเป็นผู้กําหนดตัวตนของเรา
‎และเรารู้สึกเป็นหนึ่งเดียวกับอะไร
‎ถนนของใคร ถนนของเรา!
‎เราไม่ได้กลายเป็นสังคมที่เท่าเทียม
‎ในชั่วข้ามคืน
‎เราพัฒนาไปสู่สิ่งที่ธงนั้นนําเสนอ
‎คําบรรยายโดย นันทพร อนุชิตดัสกร